Z A P I S N I K
15. sjednice Vijeća Mjesnog odbora Demerje održane 26. kolovoza 2026. 
Demerje, Demerska ulica 33 s početkom u 13,30 sati

Nazočni članovi Vijeća:
Slavko Borić, Zlatko Mateša, Ivana Ratković, Ivan Svedrović i Vesna Šantek.

Ostali nazočni: Petar Vukelić i Kamelia Antonia Pelikon, Gradski ured za mjesnu samoupravu, promet, komunalne poslove, civilnu zaštitu i sigurnost

Predsjedava gospođa Vesna Šantek, predsjednica Vijeća.

Zapisnik vodi: Kamelia Antonia Pelikon

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Predsjednica Vijeća daje zapisnik 14. sjednice na verifikaciju.
Vijeće prihvaća tekst Zapisnika 14. sjednice Vijeća, bez izmjena. 

Na prijedlog predsjednika Vijeće jednoglasno utvrđuje 

DNEVNI  RED

	1. 
	Zaključak o prijedlogu za sanacijom Gornjodemerske ulice - donošenje zaključka

	2. 
	Zaključak o redovnom korištenju prostora - donošenje zaključka

	3. 
	Zaključak o donošenju prijedloga za povećanjem sredstva za Plan potreba za 2027. - donošenje zaključka

	4. 
	Obavijesti, pitanja i prijedlozi




Ad1. Zaključak o prijedlogu za sanacijom Gornjodemerske ulice - donošenje zaključka
Uvodno obrazloženje iznosi Predsjednica Vijeća.
Vijeće jednoglasno donosi 

                           Zaključak o prijedlogu za sanacijom Gornjodemerske ulice


	    
	1. Vijeće Mjesnog odbora Demerje raspravljalo je o problematici kolnika u Gornjodemerskoj ulici koje nakon radova odvodnje ostalo u jako lošem stanju.

2. Vijeće Mjesnog odbora Demerje traži da se žurno saniraju prijekopi u Gornjodemerskoj ulici jer su prisutna značajna oštećenja kolnika, zbog čega je otežano i nesigurno odvijanje prometa. Navedeno stanje predstavlja problem za sigurnost vozača, pješaka i ostalih sudionika u prometu te može uzrokovati dodatna oštećenja vozila. Građani se žale na navedenu situaciju zbog silne prašine i udarnih rupa po kolniku.


3. Ovaj zaključak dostavlja se Vijeću Gradske četvrti Brezovica na daljnje postupanje.




Ad2. Zaključak o redovnom korištenju prostora - donošenje zaključka
Uvodno obrazloženje iznosi Predsjednica Vijeća. 
Vijeće većinom glasova od 4 ZA (Zlatko Mateša, Ivana Ratković, Ivan Svedrović i Vesna Šantek), 1 PROTIV (Slavko Borić), 0 SUZDRŽANO  donosi

ZAKLJUČAK
o redovnom korištenju prostora

1. Vijeće je razmotrilo zaprimljene prijave za redovno korištenje prostora Mjesnog odbora Demerje, Demerska ulica 33.

2. Vijeće odobrava redovno korištenje prostora u razdoblju od 01.09.2026. do 31.08.2027., bez naknade:

· Dvorana, Dom za starije osobe Sveta Ana, svaki četvrtak od 10:00 do 11:00 sati 
· Dvorana, Folklorni ansambl Zagreb-Markovac, svaki ponedjeljak i svaka srijeda od 20:00 do 22:00 sata
· Dvorana, Hrvatska demokratska zajednica, 1. i 3. petak u mjesecu od 19:00 do 21:00 sat
· Dvorana, Osnovna škola Brezovica, svaki ponedjeljak, svaka srijeda i svaki petak od 08:00 do 11:00 sati
· Dvorana, Kandidacijska  lista grupa birača nositelj Marina Pucević, 1. i 3. ponedjeljak u mjesecu od 18:00 do 20:00 sati

3. Vijeće djelomično odobrava redovno korištenje prostora u razdoblju od 01.09.2026. do 31.08.2027., bez naknade:

· Dvorana, Udruga Drvo života, Termin; svaki utorak i četvrtak od 18:00 do 19:00 sati, i od 20:00 do 22.00 sata. Razlog djelomičnog odobrenja: korištenje prostora ponedjeljkom od 18:00 do 20:00 sati odbija se zbog preklapanja s prethodno odobrenim terminom
· Dvorana, Udruga za unapređenje kvalitete života u Hrvatskom Leskovcu – Leska, Termin: 2. i 4. ponedjeljak od 18:00 do 20:00 sati, a zatraženi termin utorkom od 19:00 do 21:00 sat nije moguće odobriti zbog preklapanja s prethodno odobrenim terminima
· Dvorana, Udruga branitelja i stradalnika domovinskog rata Hrvatski Leskovac, Termin: 2. i 4. petak u mjesecu od 19:00 do 21:00 sat, a zatraženi termin svaki petak od 19:00 do 22:00 sata nije moguće odobriti u cijelosti zbog preklapanja s prethodno odobrenim terminima

4. Vijeće odbija sljedeće prijave za redovno korištenje prostora:

· Dvorana, Centar kreativnog plesa, svaki utorak od 19:00 do 20:00 sati, svaka srijeda od 16:00 do 19:00 sati, svaki četvrtak od 9:00 do 10:00 sati; Razlog odbijanja: Vijeće ne odobrava prijavu Centra kreativnog plesa za korištenje dvorane utorkom od 19.00 do 20.00 sati, srijedom od 16.00 do 19.00 sati i četvrtkom od 9.00 do 10.00 sati, jer iz dostavljenih podataka Vijeće nije moglo u dovoljnoj mjeri utvrditi sadržaj i način provođenja programa. 

· Dvorana, Stolnoteniski klub Hrvatski Leskovac, svaka subota  i svaka nedjelja od 16:00 do 19:00 sati; Razlog odbijanja: Vijeće ne odobrava prijavu Stolnoteniskog kluba Hrvatski Leskovac za korištenje dvorane subotom i nedjeljom od 16.00 do 19.00 sati zbog neprikladnosti prostora za traženi način korištenja, uzimajući u obzir potrebu zaštite nedavno obnovljenog parketa i nepostojanje odgovarajućeg prostora za odlaganje stolnoteniske opreme.

5. Ovaj zaključak bit će dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.
		
	                                                     OBRAZLOŽENJE
Na temelju Javnog poziva za dodjelu prostora mjesne samouprave za redovno korištenje od 18. lipnja 2026. zaprimljene su prijave zainteresiranih korisnika za redovno korištenje prostora Mjesnog odbora Demerje, Demerska ulica 33.
Vijeće Mjesnog odbora Demerje razmotrilo je zaprimljene prijave vodeći računa o raspoloživosti prostora, traženim terminima, namjeni i načinu korištenja prostora te potrebama korisnika.
Vijeće je odlučilo odobriti redovno korištenje prostora korisnicima navedenima u točki 2. ovoga Zaključka u terminima utvrđenima tom točkom.
Pri odlučivanju o korištenju prostora od strane Udruga s područja Hrvatskog Leskovca Vijeće je uzelo u obzir i okolnost da je zbog provođenja energetske obnove objekta kojim se koriste njihove redovne aktivnosti potrebno privremeno organizirati u drugom odgovarajućem prostoru. Slijedom navedenoga, a uzimajući u obzir raspoloživost dvorane Mjesnog odbora Demerje, Vijeće je ocijenilo opravdanim omogućiti korištenje prostora u odobrenim terminima.
U odnosu na prijavu Centra kreativnog plesa, Vijeće je ocijenilo da iz podataka kojima je raspolagalo prilikom odlučivanja nije bilo moguće u dovoljnoj mjeri utvrditi sadržaj, način provođenja i druge okolnosti programa za koji je zatraženo redovno korištenje prostora. Zbog navedenoga Vijeće nije moglo procijeniti primjerenost traženog načina korištenja prostora te je odlučilo prijavu ne odobriti.
U odnosu na prijavu Stolnoteniskog kluba Hrvatski Leskovac, Vijeće je posebno uzelo u obzir stanje i namjenu dvorane. Parket u dvorani nedavno je brušen i lakiran, a korištenje i premještanje stolova za stolni tenis moglo bi dovesti do njegova oštećenja. Također, u objektu ne postoji odgovarajući prostor u kojem bi se stolovi i druga stolnoteniska oprema mogli odlagati između termina korištenja. S obzirom na navedene prostorne i tehničke okolnosti, Vijeće je ocijenilo da dvorana nije primjerena za traženi način redovnog korištenja te je prijavu odlučilo ne odobriti.

Ad3. Zaključak o donošenju prijedloga za povećanjem sredstva za Plan potreba za 2027. - donošenje zaključka
Uvodno obrazloženje iznosi Predsjednica Vijeća. 
Vijeće jednoglasno donosi

ZAKLJUČAK 
o prijedlogu povećanja sredstava za aktivnosti, programe i projekte unapređenja kvalitete života građana

1. Vijeće Mjesnog odbora Demerje razmotrilo je raspoloživa sredstva za provedbu Plana potreba za aktivnostima, programima i projektima unapređenja kvalitete života građana Mjesnog odbora Demerje, uzimajući u obzir iskustvo stečeno tijekom posljednje tri godine u organizaciji i provedbi događanja, manifestacija i drugih aktivnosti na području Mjesnog odbora. Dosadašnje iskustvo pokazalo je da raspoloživa sredstva nisu dostatna za odgovarajuće financiranje planiranih aktivnosti i troškova njihove organizacije.
2. Vijeće Mjesnog odbora Demerje predlaže da se sredstva koja se vijećima mjesnih odbora s pet članova dodjeljuju za realizaciju planova potreba za aktivnostima, programima i projektima unapređenja kvalitete života građana povećaju s dosadašnjih 3.000,00 eura na 5.000,00 eura godišnje.
3. Ovaj zaključak dostavlja se Vijeću Gradske četvrti Brezovica radi razmatranja i daljnjeg postupanja. 
                                                              OBRAZLOŽENJE


Vijeće Mjesnog odbora Demerje tijekom posljednje tri godine kontinuirano organizira i sudjeluje u provedbi različitih događanja, manifestacija i drugih aktivnosti namijenjenih građanima s područja Mjesnog odbora. Na temelju iskustva stečenog u njihovoj organizaciji i provedbi Vijeće je utvrdilo da sredstva koja su trenutačno raspoloživa za realizaciju Plana potreba za aktivnostima, programima i projektima unapređenja kvalitete života građana nisu dostatna za kvalitetnu provedbu planiranih aktivnosti.
Tijekom posljednjih godina znatno su porasli troškovi organizacije događanja, osobito troškovi najma šatora, razglasa i rasvjete te angažmana izvođača. Navedeni troškovi predstavljaju značajan dio ukupnih troškova organizacije manifestacija, zbog čega je s postojećim iznosom od 3.000,00 eura godišnje sve teže osigurati odgovarajuću razinu i opseg programa.
Aktivnosti i manifestacije koje se organiziraju na području Mjesnog odbora Demerje imaju važnu ulogu u okupljanju građana, očuvanju lokalne tradicije, poticanju društvenog, kulturnog i sportskog života te jačanju zajedništva u lokalnoj zajednici.
Slijedom trogodišnjeg iskustva u organizaciji događanja, kao i evidentnog povećanja stvarnih troškova njihove provedbe, Vijeće Mjesnog odbora Demerje smatra opravdanim predložiti povećanje sredstava koja se vijećima mjesnih odbora s pet članova dodjeljuju za realizaciju planova potreba za aktivnosti, programe i projekte unapređenja kvalitete života građana, s dosadašnjih 3.000,00 eura na 5.000,00 eura godišnje.
Povećanjem raspoloživih sredstava omogućila bi se kvalitetnija organizacija postojećih događanja, podmirenje stvarnih troškova njihove provedbe te očuvanje razine sadržaja koji se organiziraju za građane Mjesnog odbora Demerje.


Ad4. Obavijesti, pitanja i prijedlozi
Predsjednica Vijeća obavještava prisutne:
· Hrvatske vode su pokosile kanale na području Mjesnog odbora Demerje
· propust ispod kolnog ulaza u ulici Cvetki ispred k.br. 3 nije još prohodan
· problematika priključka za odvodnju u ulici Cvetki k.br. 10 nije pismeno došlo rješavanje problema
· površine iza autobusnih stajališta na području Mjesnog odbora Demerje  su pokošene
· u domu su bili stolari te su primjetili da se hitno trebaju zamijeniti ulazna vrata desno na ulazu u dom

Sjednica je završila u 14:45 sati.

KLASA: 024-08/26-003/1840
URBROJ: 251-13-11-8/019-26-2
Zagreb, 26. kolovoza 2026.

